ສະຫະປະຊາຊາດ ປະນາມ ການສັງຫານ ດາລາຕະຫຼົກ ຊາວໂຊມາເລຍ
ດາລາຕະຫຼົກ Abdi Malaq ທີ່ຮູ້​ກັນ​ໃນ​ອີກ​ຊື່​ນຶ່ງ​ວ່າ Marshale ຖືກ​ຍິງ​ຕາຍ​ ຢູ່​ບໍລິ​ເວນນອກ​ບ້ານ​ພັກ​ຂອງຜູ້ກ່ຽວ ທີ່​ເມືອງຫຼວງໂມກາດີສຊຸ
ທູດພິເສດອົງການສະຫະປະຊາຊາດປະຈໍາໂຊມາເລຍປະນາມຢ່າງແຂງແຮງຕໍ່ການຄາດ ຕະກໍາດາຣາຕະຫຼົກທີ່ມີຊື່ສຽງຊາວໂຊມາເລຍ ທີ່ປາກົດວ່າ ຍ້ອນຜູ້ກ່ຽວເວົ້າສຽດສີກ່ຽວ ກັບກຸ່ມ al-Shabab ມູສລິມຫົວຮຸນແຮງ ດາຣາຕະຫຼົກ Abdi Jeylani Malaq ທີ່ຮູ້ກັນໃນອີກຊື່ນຶ່ງວ່າ Marshale ນັ້ນ ຖືກຍິງຕາຍ ຢູ່ບໍລິເວນນອກບ້ານພັກຂອງຜູ້ກ່ຽວທີ່ເມືອງຫຼວງໂມກາດີສຊຸ ເມື່ອວັນອັງຄານຜ່ານມານີ້ ບໍ່ມີໃຜອ້າງເອົາຄວາມຮັບຜິດ ຊອບຕໍ່ເຫດຮ້າຍດັ່ງກ່າວນີ້ ທ່ານ Augustine Mahiga ທູດພິເສດສະຫະປະຊາຊາດ ເອີ້ນການສັງຫານຄັ້ງນີ້ວ່າ ເປັນ ເລຶ່ອງທີ່ຮັບເອົາບໍ່ໄດ້ ພ້ອມດຽວກັນທ່ານກໍໄດ້ຮຽກຮ້ອງໃຫ້ເຈົ້າໜ້າທີ່ໂຊມາເລຍກະທໍາທຸກ ວິທີທາງທີ່ຈໍາເປັນ ເພື່ອດໍາເນີນການສືບສວນສອບສວນໂດຍລະອຽດ ແລະຢ່າງເປັນອິດສະຫຼະ ກຸ່ມນິລະໂທດກໍາສາກົນ ຊຶ່ງເປັນກຸ່ມດ້ານສິດທິມະນຸດ ກ່າວວ່າ ຕົນຕົກໃຈທີ່ສຸດຕໍ່ການເສຍ ຊີວິດຂອງຊາວໂຊມາເລຍໄປອີກຄົນນຶ່ງ ທີ່ມີຊື່ສຽງຢູ່ ໃນວົງການສື່ມວນຊົນຂອງໂຊມາເລຍ ແຕ່ນອກນີ້ກໍຍັງຢູ່ໃນສິ່ງທີ່ເອີ້ນວ່າ ການບໍ່ປະຕິບັດໜ້າທີ່ໃດໆຂອງບັນດາເຈົ້າໜ້າທີ່ໂຊມາເລຍ ກຸ່ມດັ່ງກ່າວນີ້ເວົ້າອີກວ່າ ດາຣາຕະຫຼົກ Marshale ເປັນສະມາຊິກດ້ານສື່ມວນຊົນຄົນທີ່ແປດ ທີ່ຖືກປອງສັງຫານຢູ່ໃນໂຊມາເລຍນັບຕັ້ງແຕ່ເດືອນທັນວາປີຜ່ານມາ ປົກກະຕິດາຣາຕະຫຼົກ ຈະປາກົດຕົວຕາມສະຖານີວິດທະຍຸ ແລະໂທລະພາບ ງານສະແດງ ປະຈໍາຂອງລາວ ກໍຄືແນໃສ່ເພື່ອພະຍາຍາມປຸກໃຈບໍ່ໃຫ້ຊາວໜຸ່ມໂຊມາເລຍທັງຫຼາຍໄປຮ່ວມ ກັບກຸ່ມຫົວຮຸນແຮງ ຜູ້ກ່ຽວໄດ້ຮັບຄໍາຂູ່ຈະຖືກສັງຫານຫຼາຍໆເທື່ອ